Jill Biden, noua primă-doamnă a SUA. Ce știm despre a doua soție a lui Joe Biden.
Jill Biden, de la doamna profesoară, la prima-doamnă. În vârstă de 69 de ani, Jill este a doua soţie a lui Joe Biden. Jill şi Joe s-au căsătorit în 1977, iar în 1981 s-a născut fiica lor, Ashley. Jill este profesoară de engleză de 30 de ani.
Melania Trump îşi strânge bagajele. Jill Biden este viitoarea primă-doamnă a Statelor Unite.În vârstă de 69 de ani, Jill este profesoară de engleză de mai bine de 30 de ani. Ştie bine ce va avea de făcut la Casa Albă. În perioada 2009-2017, ea a fost cea de-a doua doamnă a Americii, întrucât soţul ei a ocupat funcţia de vicepreşedinte.Jill și Joe Biden s-au cunoscut la un blind date în 1975. Joe încă trăia cu şocul pierderii primei sale soții și a fiicei lor de numai un an într-un accident de mașină. Iar Jill tocmai divorţase de un fost jucător de fotbal american.Joe Biden: "Când am întâlnit-o pe Jill, fratele meu mi-a zis: "femeia asta îţi va plăcea, Joe"."Jill şi Joe Biden s-au căsătorit în 1977. Ea şi-a asumat rolul de mamă vitregă pentru cei doi băieţi Beau şi Hunter, care supravieţuiseră accidentului.Jill i-a fost mereu alături. L-a ajutat să treacă peste şocul morţii lui Beau Biden, în 2005. Iar în campania electorală a făcut scut în jurul soţului său, pentru a-l apăra de un protestatar furios.